Um 70% íbúa Georgíu eru Georgíumenn að uppruna , um 8% eru Armenar , Rússar eru rúmlega 6% og Aserar tæplega 6% . Uppruni georgísku er óljós en málið er ekki skylt neinum af helstu tungumálum heims . Tæpur fimmtungur íbúanna eru múslimar , þá fyrst og fremst Aserar , Ajaríumenn og Kúrdar . Aðrar helstu borgir eru Kutaisi í vesturhluta landsins með um 183.000 íbúa , Batumi höfuðborg Ajaríu , Rustavi sunnan Tíblisi og Sokhumi höfuðborg Abkahzíu . Georgía er auðug af jarðefnum og má þar nefna mangan , kol , járn og marmara . Georgía hefur ekki frekar en önnur Kákasuslönd sloppið við átök á milli ólíkra hópa eins og vikið var að hér að ofan . Í lok 9. áratugar síðustu aldar , þegar losna fór um stjórnartaumana í Moskvu , varð krafa frá minnihlutahópum í Georgíu um sjálfstæði eða breytta stöðu sífellt háværari . Í ágúst 2004 náðist samkomulag um vopnahlé en enn á eftir að koma í ljós hversu vel það mun halda . Einnig hafa verið átök á milli Georgíu og sjálfsstjórnarsvæðisins Abkhazíu og má meðal annars rekja þau til þess að þjóðernissinnaðir Georgíumenn kröfðust þess að Abkhazía yrði algjörlega undir stjórn Georgíu þegar landið hlyti sjálfstæði . Margir í Abkhazíu voru á öndverðum meiði og kröfðust aukins sjálfstæðis fyrir svæðið . Áhugasömum er bent á að í mörgum þeirra heimilda sem getið er hér að neðan er að finna mun ítarlegri umfjöllun um þessa Georgíu , þar með talið sögu og náttúru landsins . Sigurjón Baldur Hafsteinsson er prófessor í safnafræði við Félags - og mannvísindadeild Háskóla Íslands . Rannsóknir Sigurjóns Baldurs hafa meðal annars snúið að viðhorfi Íslendinga til dauða og sorgar , en þau viðhorf eru tengd félagspólitískum breytingum sem orðið hafa á Íslandi á undanförnum þrjátíu árum .